Lenauheim

Lenauheim er en landsby i Banat i Romania. Den ligger i fylket Timiș, ca. 45 km. fra provinshovedstaden Timișoara. Landsbyen ble grunnlagt av tyske (banat-schwabiske) nybyggere i 1767, og het frem til 1926 offisielt Csatád. Fra 1920 ble navnet Lenauheim, etter poeten Nikolaus Lenau som var født i landsbyen, brukt på tysk. Dette navnet ble offisielt i Romania i 1926.

I 1865 hadde landsbyen ca. 3 200 innbyggere, i 1940 var folketallet 2 400, derav 95 % tyskere. Som følge av utvandring etter annen verdenskrig sank antallet tyskere først til ca. 50 %, og i 1992 bodde det bare rundt 100 tyskere av en befolkning på 1 400.

Lenaus fødehus huser Heimatmuseum Nikolaus Lenau, som omfatter et minnesmerke for Lenau og en etnografisk avdeling, i tillegg til en dukkesamling, hvor dukker vises i banat-schwabiske folkedrakter.

 Eksterne lenker 


Kategori:Byer i Transilvania